google/wiki40b huggingface dataset:
हुदहुद (चक्रवात)

प्रभाव क्षेत्र

इस चक्रवात के लिए १२ अक्टूबर से पहले ही उड़ीसा व आंध्र प्रदेश में तैयारी किया गया था। इसका सबसे अधिक प्रभाव आंध्र प्रदेश के विशाखापत्तनम में पड़ा, जहाँ यह सबसे अधिक गति के साथ टकराया था।

अण्डमान और निकोबार द्वीपसमूह

८ अक्टूबर को यह अण्डमान और निकोबार द्वीपसमूह में आया। इस तूफान से पहले ही यहाँ सारे कार्यालय व विद्यालयों को बंद रखने के निर्देश दिये गए थे। तूफान के समय कई पेड़ों के टूटने से इसके टुकड़े सड़क में आने व बिजली के तारो में गिरने के कारण सड़क व संचार व्यवस्था बंद रही। इसके पश्चात यह बंगाल की खाड़ी से होते हुए आंध्र प्रदेश की ओर चला गया।

आंध्र प्रदेश

हुदहुद तूफान आंध्र प्रदेश से १२ अक्टूबर को सुबह ११:३० को गुजरा। यहाँ यह तूफान विशाखापत्तनम में जा कर टकरा गया। तब इसकी गति २१५ किलो मीटर प्रति घंटे की थी। इस तूफान के कारण लगभग २००० करोड़ का नुकसान हुआ है।

ओडिशा

ओडिशा सरकार ने १६ जिलों में चेतावनी जारी करते हुए सावधान रहने को कहा। वह जिले है- बालेश्वर, केद्रापड़ा,भद्रक, जगतसिंहपुर, पूरी, गंजाम्,मयूरभंज, जाजपुर, कटक, खुरधा, नयागढ़, गजपति, ढेंकनाल, केओंझर, मलकानगिरी और कोरापुट। यहाँ पर हवा की गति ९० किलो मीटर प्रति घंटे से अधिक चल चलने की आशंका मौसम विभाग ने व्यक्त की।

छत्तीसगढ़

१२ अक्टूबर को आंध्र प्रदेश और ओडिशा से होते हुए हुदहुद तूफान रात के ११:३० को बस्तर जिले से होते हुए गुज़रा। यहाँ इसकी गति ५० से ६० किलो मीटर प्रति घंटे की थी। इसके साथ-साथ यहाँ के कई स्थानो में भारी वर्षा हुई। १३ अक्टूबर के सुबह यह सुकमा जिले से होते हुए रायपुर की ओर गया।

मध्य प्रदेश

यहाँ इस तूफान का अधिक प्रभाव नहीं पड़ा परंतु अनुपपुर आदि स्थानो में हवा के साथ-साथ हल्की वर्षा भी हुई।

दिल्ली

इसके प्रभाव के कारण दिल्ली व उत्तर प्रदेश में भी हवाएँ चलने लगीं है।

उत्तर प्रदेश

इसके कारण १४ अक्टूबर को उत्तर प्रदेश के कई स्थानो में भी इसका असर दिखा।
ब्रह्म भारद्वाज

ब्रह्म भारद्वाज हिन्दी फ़िल्मों के एक अभिनेता हैं।
मंगोल साम्राज्य

विघटन

मंगोल साम्राज्य यद्यपि बहुत विशाल था किन्तु अधिक समय तक नहीं टिका। लगभग एक शताब्दी के बाद इसका अन्त हो गया।
केशव बलिराम हेडगेवार

संक्षिप्त जीवन परिचय

डॉ॰ हेडगेवार का जन्म १ अप्रैल, १८८९ को महाराष्ट्र के नागपुर जिले में पण्डित बलिराम पन्त हेडगेवार के घर हुआ था। इनकी माता का नाम रेवतीबाई था। माता-पिता ने पुत्र का नाम केशव रखा। केशव का बड़े लाड़-प्यार से लालन-पालन होता रहा। उनके दो बड़े भाई भी थे, जिनका नाम महादेव और सीताराम था। पिता बलिराम वेद-शास्त्र एवं भारतीय दर्शन के विद्वान थे एवं वैदिक कर्मकाण्ड (पण्डिताई) से परिवार का भरण-पोषण चलाते थे।

बडे भाई से प्रेरणा

केशव के सबसे बड़े भाई महादेव भी शास्त्रों के अच्छे ज्ञाता तो थे ही मल्ल-युद्ध की कला में भी बहुत माहिर थे। वे रोज अखाड़े में जाकर स्वयं तो व्यायाम करते ही थे गली-मुहल्ले के बच्चों को एकत्र करके उन्हें भी कुश्ती के दाँव-पेंच सिखलाते थे। महादेव भारतीय संस्कृति और विचारों का बड़ी सख्ती से पालन करते थे। केशव के मानस-पटल पर बड़े भाई महादेव के विचारों का गहरा प्रभाव था। किन्तु वे बड़े भाई की अपेक्षा बाल्यकाल से ही क्रान्तिकारी विचारों के थे। जिसका परिणाम यह हुआ कि वे डॉक्टरी पढ़ने के लिये कलकत्ता गये और वहाँ से उन्होंने कलकत्ता मेडिकल कॉलेज से प्रथम श्रेणी में डॉक्टरी की परीक्षा भी उत्तीर्ण की; परन्तु घर वालों की इच्छा के विरुद्ध देश-सेवा के लिए नौकरी का प्रस्ताव अस्वीकार कर दिया। डॉक्टरी करते करते ही उनकी तीव्र नेतृत्व प्रतिभा को भांप कर उन्हें हिन्दू महासभा बंगाल प्रदेश का उपाध्यक्ष मनोनीत किया गया l

क्रान्ति का बीजारोपण

कलकत्ते में पढाई करते हुए उनका मेल-मिलाप बंगाल के क्रान्तिकारियों से हुआ। केशव चूँकि कलकत्ता में अपने बड़े भाई महादेव के मित्र श्याम सुन्दर चक्रवर्ती के घर रहते थे अत: वहाँ के स्थानीय लोग उन्हें केशव चक्रवर्ती के नाम से ही जानते व सम्बोधित करते थे। उनकी असाधारण योग्यता को मद्देनजर रखते हुए उन्हें पहले अनुशीलन समिति का साधारण सदस्य बनाया गया। उसके बाद जब वे कार्यकुशलता की कसौटी पर खरे उतरे तो उन्हें समिति का अन्तरंग सदस्य भी बना लिया गया। उनकी तीव्र नेतृत्व प्रतिभा को देख कर उन्हें हिन्दू महासभा बंगाल प्रदेश का उपाध्यक्ष भी बनाया गया l इस प्रकार क्रान्तिकारियों की समस्त गतिविधियों का ज्ञान और संगठन-तन्त्र कलकत्ते से सीखकर वे नागपुर लौटे।

कांग्रेस और हिन्दू महासभा में भागीदारी

सन् १९१६ के कांग्रेस अधिवेशन में लखनऊ गये। वहाँ संयुक्त प्रान्त (वर्तमान यू०पी०) की युवा टोली के सम्पर्क में आये। बाद में आपका कांग्रेस से मोह भंग हुआ और नागपुर में संघ की स्थापना की।
लोकमान्य तिलक की मृत्यु के बाद केशव कॉग्रेस और हिन्दू महासभा दोनों में काम करते रहे। गांधीजी के अहिंसक असहयोग आन्दोलन और सविनय अवज्ञा आन्दोलनों में भाग लिया, परन्तु ख़िलाफ़त आंदोलन की जमकर आलोचना की। ये गिरफ्तार भी हुए और सन् १९२२ में जेल से छूटे। नागपुर में १९२३ के दंगों के दौरान इन्होंने डॉक्टर मुंजे के साथ सक्रिय सहयोग किया। अगले साल सावरकर के पत्र हिन्दुत्व का संस्करण निकला जिसमें इनका योगदान भी था। इसकी मूल पांडुलिपि इन्हीं के पास थी।
भागवत भगत

भागवत भगत नमक सत्याग्रह के अग्रदूत थे। महात्मा गांधी की सभा तब शुरू होती थी जब भागवत भगत अपनी खजड़ी बजाकर लोगों को अपना गीत सुनाते थे। भागवत भगत ने स्वतंत्रता आन्दोलन के दौरान गांवों में खजड़ी बजाकर लोगों को जागरूक किया।
उत्तर प्रदेश के देवरिया जिले के भाटपाररानी के पास छठियांव के गरीब किसान के घर पैदा हुये भागवत भगत ने वह कार्य कर दिखाया जिसे बहुत बड़े अमीर लोग भी नहीं कर सके।
मुम्बई मोनोरेल

रूट

प्रथम चरण में चेंबूर-वडाला के बीच दौड़ने वाली इस मोनोरेल के मार्ग की लंबाई 8.93 किलोमीटर है तथा इसमें सात स्टेशन हैं- वडाला, भक्ति पार्क, मैसूर कॉलोनी, बीपीसीएल, फर्टिलाइजर टाऊनशिप, वीएनपी-आरसी मार्ग जंक्शन और चेंबूर। रेल 31 से 80 किलोमीटर प्रति घंटे की रफ्तार से दौड़ते हुए प्रथम चरण के पूरे मार्ग की यात्रा 15 से 20 मिनट में पूरी करेगी। मुंबई मोनोरेल का किराया 5-19 रुपये रखा गया है।

सुविधाएं

मोनोरेल के आसमानी नीले, गुलाबी और हरे रंग के हर कोच में 20 यात्रियों के बैठने की जगह है जबकि अधिकतम 568 यात्री ट्रैवेल कर सकते हैं। प्लेटफॉर्मों की न्यूनतम ऊंचाई करीब 5.5 मीटर है। अपने ट्रैक पर आने वाले मोड़ के दौरान 40 डिग्री तक झुक जाती है जिससे इसकी यात्रा के आरामदेह रहने पर प्रश्नचिह्न भी लगाए जा रहे हैं।

लागत

मुंबई मोनोरेल पर 3000 करोड़ रुपये की लागत आई है।

भविष्य योजना

दूसरे चरण में वडाला को दक्षिण मुंबई में संत गाडगे महाराज चौक से जोड़ा जाएगा। 19.17 किलोमीटर की यह दूरी मध्य 2015 तक पूरी होने का अनुमान है। पूरी तरह तैयार होने के बाद यह कॉरिडोर, जापान के ओसाका मोनोरेल (23.8 किलोमीटर) के बाद, दुनिया में दूसरा सबसे लंबा मोनोरेल कॉरिडोर होगा।
१७२० ईसा पूर्व

१७२० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७२० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पूर्व तुर्किस्तान

पूर्वी तुर्किस्तान (उइग़ुर: شەرقىي تۈركىستان, शर्क़ी तुर्किस्तान; अंग्रेज़ी: East Turkestan) मध्य एशिया का एक ऐतिहासिक इलाक़ा है जिसमें तारिम द्रोणी और उइग़ुर लोगों की पारम्परिक मातृभूमि के अन्य क्षेत्र सम्मिलित हैं। इस क्षेत्र का मध्य एशिया के उज़बेकिस्तान, किर्गिज़स्तान, काज़ाख़स्तान जैसे अन्य तुर्क क्षेत्रों से गहरा धार्मिक, सांस्कृतिक और सामाजिक सम्बन्ध रहा है। वर्तमानकाल में इस क्षेत्र पर जनवादी गणतंत्र चीन का नियंत्रण है और उसने इसे शिंजियांग नामक राज्य में गठित किया है हालांकि यहाँ अलगाववादी भावना समय-समय पर तीख़ी होती रहती है। चीन 'पूर्वी तुर्किस्तान' नाम का विरोध करता है। २०वीं सदी में दो बार 'पूर्व तुर्किस्तान गणतंत्र' नामक राष्ट्र भी स्थापित हो चुका है - प्रथम पूर्व तुर्किस्तान गणतंत्र १९३३-१९३४ काल में काश्गर शहर में केन्द्रित था और द्वितीय पूर्व तुर्किस्तान गणतंत्र १९४४-१९४९ काल में पूर्वी तुर्किस्तान के उत्तरी क्षेत्र में सोवियत संघ की सहायता से चला।
चित्रदुर्ग (किला)

इतिहास

चित्रदुर्ग के किले का इतिहास सम्भवतः १५वीं शताब्दी के अंत से १८वीं शताब्दी के प्रारम्भ के बीच का है। इस किले को किसने बनवाया, इसके कोई प्रामाणिक ऐतिहासिक श्रोत नहीं हैं।  इतिहासकार इस पर एकमत हैं कि उस कालखण्ड में जो भी उस क्षेत्र का अधिपति रहा उसने इस किले को बनवाने में योगदान दिया, जिसमे सबसे पहले राष्ट्रकूट, चालुक्य और होयसाल प्रमुख थे। इसके बाद कुछ समय तक नायक वंश का शासन रहा पर इनका क्षेत्र सिर्फ चित्रदुर्ग तक ही था।
इस दुर्ग के भीतर १८ मन्दिर हैं और कुछ मस्जिदें हैं जो की हैदर अली के अतिक्रमण के बाद सम्भवतया कुछ मंदिरो को तोड़ कर बनायीं गयी होंगी। इस दुर्ग में बरसाती पानी के संरक्षण की समुचित व्यवस्था थी ताकि इस किले में पानी की कमी न हो। इस किले के लिए वहाँ के तत्कालीन शासकों का हैदर अली से और उसके बाद अन्य राजाओं से कई बार युद्ध हुआ था, पहला १७६० में फिर १७७० में।
सांझ

साँझ का अर्थ शाम है।
यह शब्द हिंदी में काफी प्रयुक्त होता है, यदि आप इसका सटीक अर्थ जानते है तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)। दिया गया प्रारूप सिर्फ दिशा निर्देशन के लिये है, आप इसमें अपने अनुसार फेर-बदल कर सकते हैं।

उदाहरण

साँझ-सवेरे उनकी ज़बान पर तेरा ही नाम रहता है।
गोपाल राय

गोपाल राय आम आदमी पार्टी के एक सामाजिक कार्यकर्ता और राजनेता हैं। वह आम आदमी पार्टी की राष्ट्रीय कार्यकारिणी के सदस्यों में से एक है। गोपाल राय का जन्म 10 मइ 1975 को ग्राम गोबरीडीह, निकट सिपाह इब्राहिमाबाद बाजार, थाना मधुबन, जिला मऊ (उ.प्र.) में एक किसान परिवार में हुआ। आपने गृह जनपद से ही प्रारंभिक शिक्षा, प्राइमरी पाठशाला गोबरीडीह, मीडिल शिक्षा, किसान लघु माध्यमिक विद्यालय मुरारपुर, हार्इस्कूल व इंटरमीडिएट की शिक्षा, तरुण इंटर कालेज कुंडा कुचार्इ से प्राप्त की।

18 जनवरी 1999 को इनको गर्दन में गोली मारी गयी। गोली रीढ़ की हडडी आकर फंस गयी। वह जिंदा तो बचे मगर गर्दन के नीचे का हिस्सा पूरी तरह निष्क्रिय हो गया।लखनऊ मेडिकल कालेज में महीनों चले इलाज के पश्चात सुधार की धीमी गति को देखकर डाक्टरों ने इन्हें घर लेजाकर एक्सरसाइज कराने की सलाह दी। इन्होंने 9 अगस्त 2009 से 23 अगस्त 2009 तक तीसरा स्वाधीनता आंदोलन के बैनर तले संसद भवन के पास दिल्ली में जंतर-मंतर पर 15 दिनों तक अनशन किया। इसके पश्चात भ्रष्टाचार-मुक्त भारत के लिये प्रारम्भ हुए जन लोकपाल आन्दोलन में सक्रिय।
ट्विट्टर हैंडल @AapKaGopalRai
शेख मुजीबुर्रहमान

शेख़ मुजीबुर रहमान (बंगाली: শেখ মুজিবুর রহমান; १७ मार्च १९२० – १५ अगस्त १९७५) बांग्लादेश के संस्थापक नेता, महान अगुआ एवं प्रथम राष्ट्रपति थे। उन्हें सामान्यत: बंगलादेश का जनक कहा जाता है। वे अवामी लीग के अध्यक्ष थे। उन्होंने पाकिस्तान के ख़िलाफ़ सशस्त्र संग्राम की अगुवाई करते हुए बांग्लादेश को मुक्ति दिलाई। वे बांग्लादेश के प्रथम राष्ट्रपति बने और बाद में प्रधानमंत्री भी बने। वे 'शेख़ मुजीब' के नाम से भी प्रसिद्ध थे। उन्हें 'बंगबन्धु' की पदवी से सम्मानित किया गया।
१५ अगस्त १९७५ को सैनिक तख़्तापलट के द्वारा उनकी हत्या कर दी गई। उनकी दो बेटियों में एक शेख हसीना तख़्तापलट के बाद जर्मनी से दिल्ली आई और १९८१ तक दिल्ली रही और १९८१ के बाद बांग्लादेश जा के पिता की राजनैतिक विरासत को संभाला।

हत्या

१५ अगस्त १९७५ की सुबह बांग्लादेश की सेना के कुछ बाग़ी युवा अफ़सरों के हथियारबंद दस्ते ने ढाका स्थित राष्ट्रपति आवास पर पहुंच कर राष्ट्रपति शेख़ मुजीबुर रहमान की हत्या कर दी। हमलावर टैंक लेकर गए थे। पहले उन लोगों ने बंगबंधु मुजीबुर रहमान के बेटे शेख़ कमाल को मारा और बाद में मुजीब और उनके अन्य परिजनों को।
मुजीब के सभी तीन बेटे और उनकी पत्नी की बारी-बारी से हत्या कर दी गई। हमले में कुल २० लोग मारे गए थे। मुजीब शासन से बगावती सेना के जवान हमले के समय कई दस्तों में बंटे थे। अप्रत्याशित हमले में मुजीब परिवार का कोई पुरुष सदस्य नहीं बचा। उनकी दो बेटियाँ संयोगवश बच गईं, जो घटना के समय जर्मनी में थीं। उनमें एक शेख हसीना और दूसरी शेख़ रेहाना थीं। शेख़ हसीना अभी बांग्लादेश की प्रधानमंत्री हैं। अपने पिता की हत्या के बाद शेख़ हसीना हिन्दुस्तान  रहने लगी थीं। वहीं से उन्होंने बांग्लादेश के नए शासकों के ख़िलाफ़ अभियान चलाया। १९८१ में वह बांग्लादेश लौटीं और सर्वसम्मति से अवामी लीग की अध्यक्ष चुन ली गयीं।
सिद्धार्थ कौल

अंतर्राष्ट्रीय क्रिकेट कैरियर

सिद्धार्थ कौल जिन्होंने आयरलैंड के खिलाफ दो टी-२० मैचों की श्रृंखला के दौरान २९ जून को मालाहाइड क्रिकेट क्लब ग्राउंड में किया। जबकि एक दिवसीय अंतरराष्ट्रीय का पदार्पण इंग्लैंड वनडे मैचों की श्रृंखला के पहले मैच में नॉटिंघम के ट्रेंट ब्रिज ग्राउंड पर खेलते हुए किया है।
राष्‍ट्रीय सांस्‍कृतिक निधि

भारत में राष्‍ट्रीय सांस्‍कृतिक निधि (National Culture Fund) 29 मार्च 1997 से शुरू की गई। रा स निधि के गठन का मुख्‍य उद्देश्‍य सरकार, गैर सरकारी एजेंसियों, नि‍जी संस्‍थाओं, व्‍यक्तियों से भारत की प्राकृतिक विरासत तथा समृद्ध संस्‍कृति के विकास, सुरक्षा, संरक्षण व उनकी बहाली के लिए धन जुटाना तथा सार्वजनिक-निजी साझेदारी को बढ़ावा देना है। राष्‍ट्रीय सांस्‍कृति निधि का प्रबंधन तथा प्रशासन परिषद तथा कार्यपालक समिति द्वारा संचालित किया जाता है। पर्यटन तथा सांस्‍कृतिक मंत्री परिषद की अध्‍यक्षता करते हैं। परिषद में अधिकतम 24 सदस्‍य अध्‍यक्ष तथा सदस्‍य सचिव समेत हो सकते है। इसमें कॉरपोरेट सेक्‍टर, निजी फाउंडेशन तथा लाभ के बिना कार्य करने वाले संगठन जैसे विभिन्‍न क्षेत्रों के 19 प्रतिष्ठित सदस्‍यों का प्रतिनिधित रहता है। उक्‍त निधि की भारतीय संसद तथा दानदाताओं के प्रति इसकी जवाबदारी रहती है। परियोजना कार्या‍न्‍वयन समिति परियोजना का कार्य निष्‍पादन करती है। इसमें दानदाताओं, राष्‍ट्रीय सांस्‍कृतिक निधि, सिविक अधिकारी तथा जहां अपेक्षित हो भारतीय पुरातत्‍व सर्वेक्षण का प्रतिनिधित्‍व रहता है। राष्‍ट्रीय सांस्‍कृतिक निधि खाते में परियोजना के लेखे शामिल किए जाते हैं, जिसकी लेखा परीक्षा भारत के नियंत्रक और महालेखा परीक्षक द्वारा की जाती है। राष्‍ट्रीय सांस्‍कृतिक निधि के लिए दिया गया दान आयकर अधिनियम 80-जी (2) के अंतर्गत 100 प्रतिशत में कर लाभ के लिए मान्‍य है।
भारत सरकार, सांस्‍कृतिक मंत्रालय ने 19.50 करोड़ रूपये की समूह निधि की पूरी राशि जारी कर दी है तथा राष्‍ट्रीय सांस्‍कृतिक निधि को 19.50 करोड़ रूपये की समूह निधि दिए जाने का वादा पूरा कर लिया है। 31 मार्च 2010 को रा स निधि से सेकेंड्री संग्रह 10.90 करोड़ रूपये था।
36 परियोजनाएं, मूर्त और अमूर्त दोनों सार्वजनिक उपक्रमों/कॉरपोरेट सेक्‍टर से धन जुटाकर राष्‍ट्रीय सांस्कृतिक निधि के अंतर्गत संचालित की गई। इनमें से 10 परियोजनाएं पूरी कर ली गई हैं।
यह एक लगातार प्रक्रिया है, जिसके द्वारा सरकार राष्‍ट्रीय सांस्‍कृतिक निधि में अंशदान करने के लिए विभिन्‍न मंत्रालयों/विभागों को उत्‍साहित करती है कि वे अपने नियंत्रण के सार्वजनिक उपक्रमों/कॉरपोरेटो को अपनी कॉरपोरेट सामाजिक जिम्‍मेदारी अधिदेश निभाने के लिए प्रोत्‍साहित करे।
हाल ही में बैंगलूरू में कॉरपोरेट सेक्‍टर (खासकर भारतीय उद्योग परिसंघ) के साथ राष्‍ट्रीय सांस्‍कृतिक निधि में अंशदान करने के प्रयोजन से पब्लिसिटी अभियान चलाया गया। राष्‍ट्रीय निधि की शुरूआत से संचालित की गई प्रत्‍येक योजना पर खर्च की गई राशि का ब्‍यौरा नीचे दिया गया है।
बिकोल प्रायद्वीप

बिकोल प्रायद्वीप (Bicol Peninsula) दक्षिणपूर्वी एशिया के फ़िलिपीन्ज़ देश के लूज़ोन द्वीप पर स्थित एक प्रायद्वीप है। यह द्वीप के दक्षिणपूर्वी भाग में स्थित है और केज़ोन प्रान्त इसे लूज़ोन के अतिरिक्त क्षेत्र से जोड़ता है लेकिन इसका अन्य भाग पूरी तरह समुद्र से घिरा हुआ है। प्रशासनिक दृष्टि से यह बिकोल क्षेत्र का हिस्सा है।
अंबिका सोनी

श्री अंबिका सोनी को भारत सरकार की पंद्रहवीं लोकसभा के मंत्रीमंडल में सूचना एवं प्रसारण मंत्रालय में मंत्री बनाया गया है।
2008 सेंट पीटर्सबर्ग ओपन

पुरुष एकल

एंडी मरे ने  आन्द्रेई गोलुबेव को 6–1, 6–1 से हराया।
क्षेम

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
काशीपुर तहसील

जनसांख्यिकी

तहसील के अधिकार क्षेत्र में कुल ७३ गाँव आते हैं, और २०११ की जनगणना के अनुसार इसकी जनसंख्या २,८३,१३६ है।
लपसी

यह एक महत्वपुर्ण राजस्थानी पकवान है जो की राजस्थान मे मत्यु(मौत) भोज विवाह ईत्यादि अवसरो पर बनाया जाता है जो कि कटे हुऐ गैहु और घी से बनता है तथा ईसे राजस्थानी मे लापसी भी कहते है लपसी को कभी कभी दाल के साथ भी खाया जाता है ईस पकवान का प्रभाव राजस्थानी कहावतो पर भी देखा जा सकता है
पाटन, महाराष्ट्र

भौगोलिक स्थिति

पाटन 17.37°N 73.9°E पर स्थित है। इसकी मानक समुद्र तल से ऊँचाई 582 मीटर (1909 फीट) है।
वस्तु विनिमय

जब किसी एक वस्तु या सेवा के बदले दूसरी वस्तु या सेवा का लेन-देन होता है तो इसे वस्तु विनिमय (Bartering) कहते हैं। जैसे एक गाय लेकर १० बकरियाँ देना। इस पद्धति में विनिमय की सार्वजनिक (सर्वमान्य) इकाई अर्थात मुद्रा (रूपये-पैसे) का इस्तेमाल नहीं किया जाता है।
मुद्रा के प्रादुर्भाव के पहले सारा लेन-देन (विनिमय) वस्तु-विनिमय के रूप में ही होता था। आजकल भी मौद्रिक संकट की स्थितियों में (जब मुद्रा का मान बहुत परिवर्तनशील हो; महंगाई के कारण मुद्रा का बहुत ही अवमूल्यन हो गया हो) वस्तु-विनिमय का सहारा लिया जाता है। कुछ अन्तरजालीय स्थलों जैसे क्रैग्स्लिस्ट (Craigslist) आदि पर भी वस्तु-विनिमय ही चलता है।
मंगलवार

मंगलवार सप्ताह का तीसरा दिन है। यह सोमवार के बाद और बुधवार से पहले आता है। मंगलवार का यह नाम मंगल से पड़ा है जिसका अर्थ कुशल या शुभ होता है, मंगल का अर्थ भगवान हनुमान से भी लगाया जाता है।
जैकपॉट (२०१३ फ़िल्म)

कलाकार

बॉस (नसीरुद्दीन शाह) गोवा में एक कसीनो का मालिक है। वो फ्रांसिस (सचिन जोशी), माया (सन्नी लियोन), एंथनी (भरत निवास) और कीर्ति (एल्विस) के साथ अपने ही कसीनो में ग़लत तरीक़े से पांच करोड़ रुपए का जैकपॉट जीतने की साज़िश रचता है। वो अपनी साज़िश में कामयाब भी हो जाता है लेकिन फिर साज़िश में शामिल लोग ही एक दूसरे पर रुपए हड़पने का आरोप लगाने लगते हैं। जिससे वो एक-दूसरे के ख़ून के प्यासे हो जाते हैं।

फ़िल्मांकन

फ़िल्म का अधिकत्तर भाग गोवा में फ़िल्माया गया। कैज़ाद गुस्ताद ने फ़िल्म की शूटिंग 27 दिन में सम्पन्न की।

विपणन

सेंसर बोर्ड ने असभ्य गीत 'सब चलता है, सब बिकता है (एग्ग्जैटली)' को बाहर निकाल दिया जबकि इसका विडियो ऑनलाइन जारी किया गया। फ़िल्म जैकपॉट का प्रथम प्रदर्शन मुम्बई के जुहु स्थित पीवीआर सिनेमा में 12 दिसम्बर 2013 को हुआ जिसमें शाहरुख खान, उर्वशी शर्मा और अन्य हस्थियाँ भी आयीं। सन्नी लियोन ने गुडगाँव, चण्डीगढ़, कोलकाता, मुम्बई और बंगलोर सहित विभिन्न नगरों में फ़िल्म का प्रचार किया।

समालोचना

बॉलीवुड हंगामा पर तरण आदर्श ने फ़िल्म को 5 में से 3 सितारे दिये। एसकेजे बॉलीवुड न्यूज़ पर सुभाष के॰ झा ने फ़िल्म को "सफलता की कहानी में ट्विस्ट के साथ विरोधी फिल्म" बताते हुए कोई सितारा नहीं दिया। टाइम्स ऑफ़ इण्डिया के रीगन गेविन रासकिन्हा ने फ़िल्म को 5 में से 2 सितारे दिये हैं। इण्डियन एक्सप्रेस के सुभ्रा गुप्ता ने फ़िल्म को केवल 1/2 सितारा दिया है। बॉलीवुड3 के अवद एम॰ ने फ़िल्म को 1.5/5 सितारे देते हुए लिखा है कि केवल नसीरुद्दीन शाह सुन्दर अभिनय किया है वो कुख्यात व्यापार में उम्दा हैं।

टिकट खिड़की

जैकपॉट ने पहले दिन कुल एक करोड़ रुपये अर्जित किये।
मिशन इंद्रधनुष अभियान

मिशन इंद्रधनुष अभियान को भारत सरकार के केंद्रीय स्वास्थ्य मंत्रालय  ने सभी बच्चों को टीकाकरण के अंतर्गत लाने के लिये "'मिशन इंद्रधनुष'" को सुशासन दिवस के अवसर पर 25 दिसंबर 2014  प्रारंभ किया गया था ' इंद्रधनुष के सात रंगों को  प्रदर्शित करने वाला मिशन इंद्रधनुष का उद्देश्य उन बच्चों का २०२० तक टीकाकरण करना है जिन्हें टीके नहीं लगे हैं या डिफ्थेरिया ,बलगम, टिटनस ,पोलियो ,तपेदिक ,खसरा तथा हेपिटाइटिस-बी को रोकने जैसे सात टीके आंशिक रूप  से लगे हैं। यह कार्यक्रम हर साल ५ प्रतिशत या उससे अधिक बच्चों के पूर्ण }[टीकाकरण]] में तेजी से वृद्धि के लिए विशेष अभियानों के जरिए चलाया जाएगा।
पहले चरण में देश में २०१ जिलों की पहचान की है, जिसमें ५० प्रतिशत बच्चों को टीके नहीं लगे हैं या उन्हें आंशिक रूप से टीके लगाए गए हैं' इन जिलों को नियमित रूप से टीकाकरण की स्थिति सुधारने के लिए लक्ष्य बनाया जाएगा। मंत्रालय का कहना है कि २०१ जिलों में से ८२ ज़िले केवल चार राज्य उत्तर प्रदेश ,बिहार ,मध्यप्रदेश तथा राजस्थान से हैं और चार राज्यों के ४२ ज़िलों  में २५ प्रतिशत बच्चों को टीके नहीं लगाए गए हैं या उन्हें आंशिक रूप से टीके लगाए गए हैं। भारत में टीकों से वंचित या आंशिक टीकाकरण वाले करीब २५ प्रतिशत बच्चे इन चार राज्यों के ८२ ज़िलों में हैं। मिशन इंद्रधनुष के तहत पहले चरण में २०१ जिलों को सर्वोच्च प्राथमिकता देने का लक्ष्य तय किया है तथा २०१५ में दूसरे चरण में २९७ ज़िलों को लक्ष्य बनाया गया है ' मिशन के पहले चरण का कार्यान्वयन २०१ उच्च प्राथमिकता वाले जिलों में ७ अप्रैल २०१५ पर विश्व स्वास्थ्य दिवस से प्रारंभ हुआ '
मोहम्मद सफ़दर

मोहम्मद सफ़दर एक राजनीतिज्ञ है पाकिस्तान के राष्ट्रीय विधानसभा में | वह NA-52 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
जिमी एन्जिल

जेम्स क्रॉफर्ड "जिमी" एन्जिल (1 अगस्त १८९९ – ८ दिसम्बर १९५६), संयुक्त राज्य अमेरिका का एक हवाबाज़ था, जिसके नाम पर दुनिया के सर्वोच्च जलप्रपात एन्जिल जलप्रपात का नाम रखा गया है।

जीवनी

जेम्स क्रॉफर्ड एन्जिल का जन्म 1 अगस्त 1899 को सीडर घाटी, मिसौरी के पास हुआ था। इनके पिता ग्लेन डेविस एन्जिल और माता बेले मार्गरेट (मार्शल) एन्जिल थीं। क्योंकि इनके दादा, जेम्स एडवर्ड एन्जिल, उस समय जीवित थे इसलिए बचपन में इन्हें क्रॉफर्ड कह कर बुलाया जाता था। अपने जीवन के दूसरे दशक के दौरान उन्होंने उपनाम जिमी अपनाया, जिसके बाद वो जीवनपर्यंत इसी नाम से जाने जाते रहे।

एन्जिल जलप्रपात

18 नवम्बर 1933 को अपने विमान में मूल्यवान स्वर्ण अयस्क भंडार की खोज में निकले, जिमी एन्जिल, वेनेजुएला के ग्रान सबाना के दूरदराज में स्थित ऑयनटेपुई से निकलने वाले विश्व के उस सर्वोच्च जलप्रपात एन्जिल जलप्रपात के ऊपर से उड़ने वाले पहले व्यक्ति बन गये, जिसके अस्तित्व से विश्व पूरी तरह से अनभिज्ञ था।
9 अक्टूबर 1937 को, जिमी एन्जिल एक बार फिर यहां वापस लौटे पर इस बार उनका इरादा यहां उतरने का था। उस दिन उनके एकलविमान फ्लेमिंगो एल रिओ कारोनी पर उनके साथ उनकी दूसरी पत्नी मैरी, गुस्तावो हेनी और मिगुएल देल्गादो जो कि हेनी के माली थे, सवार थे।
जिमी एन्जिल ने उतरने (अवतरण) का प्रयास किया लेकिन सफल टचडाउन के बावजूद, उनके विमान ने नाक के बल डुबकी लगाई और अवतरण पथ के अंत में नरम कीचड़ में धंस गया। विमान के पहियों के कीचड़ में धंसने के कारण दोबारा उड़ान भरना असंभव हो गया।
सभी सवार सुरक्षित थे लेकिन उन्हें इस दुर्गम क्षेत्र को पार कर निकट की किसी मानव बस्ती में पहुंचने के लिए टेपुई से उतरने के लिए पैदल यात्रा करनी पड़ी। पहाड़ उतरने की यह यात्रा भोजन की कमी और पूरी तरह से अंजान क्षेत्र के कारण काफ़ी कष्टप्रद थी लेकिन अंतत: 11 दिनों की यात्रा के बाद सभी यात्री नीचे कामाराता में पहुँचने में सफल रहे। जब लोगों ने एन्जिल के इस कारनामें के बारे मे जाना तो उन्हें वेनेजुएला में एक नायक का दर्जा प्राप्त हो गया।
एन्जिल का विमान ऑयनटेपुई के ऊपर 1970 तक फंसा रहा, उसके बाद इसके कल पुर्जों को अलग कर वेनेजुएला के सैन्य हेलीकाप्टरों द्वारा इसे नीचे लाया गया। इसके बाद इस हवाई जहाज के कल पुर्जों को माराके विमानन संग्रहालय में पुनः जोड़ा गया। आज एल रिओ कारोनी को सिउदाद बोलिवर हवाई अड्डे के टर्मिनल के बाहर पर देखा जा सकता है।

मृत्यु

17 अप्रैल 1956 को अपने विमान को डेविड, चिरीक़ी, पनामा में उतारने के दौरान जिमी एन्जिल के सिर पर चोट आई, इसके ठीक बाद उन्हें दिल का दौरा पड़ा और उसके बाद 8 महीनों तक वो विभिन्न बीमारियों से पीड़ित रहे और अंतत: 8 दिसम्बर 1956 को पनामा शहर के गोरगास अस्पताल में निमोनिया के कारण उनका निधन हो गया। उनकी अंतिम इच्छा के अनुसार 2 जुलाई 1960 को उनकी पत्नी, दो बेटों और दो दोस्तों ने उनकी अस्थियाँ, एन्जिल जलप्रपात में विसर्जित कर दीं।